Nareehi

NareehiBlench, Roger. 2006. Fulfulde names for plants and trees in Nigeria, Cameroun, Chad and Niger. Cambridge: Kay Williamson Educational Foundation.

Lekki nareehi kadi, ɗum lekki toowki, barkanteehi, tilimki, ɗuuɗa-boteehi nde tawno ki fuh maaki eki naftoree: gilla e ɗaɗi makki ɗin haa e baramlefi.

Inɗe nareehi goɗɗe nder caltuɗe fulfulde ko: netehi, nateehi, nuunuuhi, nduutuuhi.

Nareehi ana tawee e nokkuuje keewɗe to Afirik Hiirnaange.

Ɓiɓɓe nareehi ana mbiyee nareeje, si ko wootere, nareere: eɗum ɓenndira yonta setto, barafmlefli ɗii caama ceeɗu. Ndimndi nareehi ko dukkal enɗi, endu kala ana jogii porolol, ko kanngol saawata dimɗe ɗee. Ɓiɓɓe ɗee walla ndimndi ndii ana jogii ñaamri ooldi, lewñundi, ñaameteendi, taweteendi dow poɗɗe (gaaluude) ɓaleeje. Ñaamri ndii ana jillee kadi e kosam yaree. Poɗɗe ɗee ana mbiyee kenndaa e fulfulde Fuuta Jaloo, Gine. Ko kannje ñolnetee moƴƴiniree ko wiyetee ojji (fedde-innde "ndi") maa netetu maa makariiri. Ojji ana ukkee nder li'o (maafe) ngam welnude ko.

Won wiyooɓe ojji ko "cubes Maggi" Afirik kono ojji ana ɓuri ɗum moƴƴude to baŋŋe cellal (njamu) neɗɗo sabu ko neema mo jillaa e alhaaliiji kemital (shimi).

 Ciife e duttorɗe 

Catégorie:Wuumre